CELEX: 32018R1507
Language: sk
Date: 2018-10-10 00:00:00
Title: Vykonávacie nariadenie Komisie (EÚ) 2018/1507 z 10. októbra 2018 o výnimočných opatreniach na podporu trhu v sektoroch vajec a hydinového mäsa v Poľsku

11.10.2018   
               
               
                  SK
               
               
                  Úradný vestník Európskej únie
               
               
                  L 255/7
               
            
         VYKONÁVACIE NARIADENIE KOMISIE (EÚ) 2018/1507
         z 10. októbra 2018
         o výnimočných opatreniach na podporu trhu v sektoroch vajec a hydinového mäsa v Poľsku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 220 ods. 1 písm. a),
         keďže:
         
                     (1)
                  
                  
                     V období od 3. decembra 2016 do 16. marca 2017 Poľsko oznámilo a potvrdilo výskyt 65 ohnísk vysokopatogénnej aviárnej influenzy podtypu H5. Postihnuté druhy zahŕňajú kačice, husi, morky, ako aj kurčatá a nosnice druhu Gallus domesticus.
                  
               
                     (2)
                  
                  
                     Poľsko bezodkladne a účinne prijalo všetky potrebné opatrenia týkajúce sa zdravia zvierat a veterinárne opatrenia v zmysle požiadaviek smernice Rady 2005/94/ES (2).
                  
               
                     (3)
                  
                  
                     Poľsko prijalo predovšetkým kontrolné, monitorovacie a preventívne opatrenia a vymedzilo ochranné pásma a pásma dohľadu (ďalej len „regulované pásma“) podľa vykonávacích rozhodnutí Komisie (EÚ) 2016/2219 (3), (EÚ) 2016/2367 (4), (EÚ) 2017/14 (5), (EÚ) 2017/116 (6), (EÚ) 2017/155 (7), (EÚ) 2017/247 (8), (EÚ) 2017/417 (9) a (EÚ) 2017/554 (10).
                  
               
                     (4)
                  
                  
                     Uplatnením týchto opatrení Poľsko dokázalo zamedziť a potlačiť šírenie choroby. Opatrenia týkajúce sa zdravia zvierat a veterinárne opatrenia sa na vnútroštátnej úrovni a úrovni Únie uplatňovali do 22. mája 2017 vo všetkých príslušných chovoch.
                  
               
                     (5)
                  
                  
                     Poľsko informovalo Komisiu, že potrebné opatrenia týkajúce sa zdravia a veterinárne opatrenia, ktoré sa uplatňovali na zamedzenie a potlačenie šírenia choroby, mali vplyv na veľmi veľký počet hospodárskych subjektov a že tieto hospodárske subjekty utrpeli straty príjmov, pri ktorých nevzniká nárok na finančný príspevok Únie podľa nariadenia Európskeho parlamentu a Rady (EÚ) č. 652/2014 (11).
                  
               
                     (6)
                  
                  
                     Komisii bola 17. júla 2017 doručená formálna žiadosť Poľska o čiastočné financovanie určitých výnimočných opatrení podľa článku 220 ods. 3 nariadenia (EÚ) č. 1308/2013. Poľské úrady objasnili svoju žiadosť 11. apríla 2018, 10. mája 2018 a 19. júna 2018.
                  
               
                     (7)
                  
                  
                     V dôsledku opatrení týkajúcich sa zdravia zvierat a veterinárnych opatrení sa predĺžilo obdobie bez zástavu, zakázalo sa umiestňovanie vtákov a obmedzilo sa ich premiestňovanie v hydinových chovoch všetkých druhov v regulovaných pásmach vymedzených v reakcii na výskyt ohnísk vysokopatogénnej aviárnej influenzy podtypu H5. Týkalo sa to týchto druhov: kačice, husi, morky, ako aj kurčatá a nosnice druhu Gallus domesticus. V týchto chovoch hydiny to spôsobilo stratu v produkcii. Preto je vhodné tieto straty nahradiť.
                  
               
                     (8)
                  
                  
                     V súlade s článkom 220 ods. 5 nariadenia (EÚ) č. 1308/2013 čiastočné financovanie zo zdrojov Únie musí zodpovedať 50 % výdavkov, ktoré Poľsko vynaložilo na výnimočné opatrenia na podporu trhu. Maximálne množstvá oprávnené na financovanie pri každom výnimočnom opatrení na podporu trhu by mala Komisia stanoviť po preskúmaní žiadosti Poľska.
                  
               
                     (9)
                  
                  
                     S cieľom predísť akémukoľvek riziku nadmernej kompenzácie by paušálna suma mala byť založená na technických a ekonomických štúdiách alebo účtovných dokladoch a mala by byť stanovená na primeranej úrovni pre každé zviera a každý produkt podľa kategórií produkovaných zvierat.
                  
               
                     (10)
                  
                  
                     V snahe zabrániť dvojitému financovaniu by sa vzniknuté straty nemali kompenzovať zo štátnej pomoci alebo z poistenia a čiastočné financovanie zo zdrojov Únie by sa podľa tohto nariadenia malo obmedziť na oprávnené zvieratá a produkty, v prípade ktorých nebol poskytnutý žiadny finančný príspevok Únie podľa nariadenia (EÚ) č. 652/2014.
                  
               
                     (11)
                  
                  
                     Rozsah a trvanie výnimočných opatrení na podporu trhu stanovených v tomto nariadení by sa mali obmedziť na mieru, ktorá je na podporu trhu nevyhnutne potrebná. Výnimočné opatrenia na podporu trhu by sa mali uplatňovať iba na produkciu hydiny v chovoch nachádzajúcich sa v regulovaných pásmach a na obdobie trvania opatrení týkajúcich sa zdravia zvierat a veterinárnych opatrení stanovených v právnych predpisoch Únie a Poľska relevantných pre 65 ohnísk vysokopatogénnej aviárnej influenzy, ktoré boli potvrdené v období od 3. decembra 2016 do 16. marca 2017, a pre príslušné regulované pásma.
                  
               
                     (12)
                  
                  
                     V záujme riadneho rozpočtového hospodárenia v súvislosti s týmito výnimočnými opatreniami na podporu trhu by mali byť oprávnené na čiastočné financovanie zo zdrojov Únie iba tie platby, ktoré Poľsko poukáže prijímateľom najneskôr do 30. septembra 2019. článok 5 ods. 2 delegovaného nariadenia Komisie (EÚ) č. 907/2014 (12) by sa nemal uplatniť.
                  
               
                     (13)
                  
                  
                     S cieľom zabezpečiť oprávnenosť a správnosť platieb by Poľsko malo vykonávať kontroly ex ante.
                  
               
                     (14)
                  
                  
                     Poľsko by malo Komisiu informovať o zúčtovaní platieb, aby Únia mohla vykonať finančnú kontrolu.
                  
               
                     (15)
                  
                  
                     Keďže obmedzenia súvisiace s výskytom ohnísk aviárnej influenzy nadobudli účinnosť v príslušných regulovaných zónach k rôznym dátumom a keďže v tomto nariadení sa nestanovuje lehota na predkladanie žiadostí o pomoc, je vhodné na účely článku 29 ods. 4 delegovaného nariadenia (EÚ) č. 907/2014 považovať dátum nadobudnutia účinnosti tohto nariadenia za určujúcu skutočnosť pre výmenný kurz týkajúci sa súm stanovených v tomto nariadení.
                  
               
                     (16)
                  
                  
                     S cieľom zaistiť bezodkladné vykonávanie opatrení stanovených tomto nariadení v Poľsku by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.
                  
               
                     (17)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Únia poskytne čiastočné financovanie vo výške 50 % výdavkov Poľska na podporu trhu s vajcami a hydinou, ktorý bol vážne postihnutý výskytom 65 ohnísk vysokopatogénnej aviárnej influenzy podtypu H5, ktoré Poľsko zistilo a oznámilo v období od 3. decembra 2016 do 16. marca 2017.
         
         
            Článok 2
            Výdavky Poľska sú oprávnené na čiastočné financovanie zo zdrojov Únie iba:
            
                        a)
                     
                     
                        na obdobie uplatňovania opatrení týkajúcich sa zdravia zvierat a veterinárnych opatrení stanovených v právnych predpisoch Únie a Poľska, ktoré sa uvádzajú v prílohe a súvisia s obdobím vymedzeným v článku 1, a
                     
                  
                        b)
                     
                     
                        v prípade tých chovov hydiny, na ktoré sa vzťahujú opatrenia týkajúce sa zdravia zvierat a veterinárne opatrenia a ktoré sa nachádzajú v pásmach stanovených v právnych predpisoch Únie a Poľska, ktoré sa uvádzajú v prílohe (regulované pásma), a
                     
                  
                        c)
                     
                     
                        ak ich Poľsko prijímateľom vyplatilo najneskôr do 30. septembra 2019. článok 5 ods. 2 delegovaného nariadenia (EÚ) č. 907/2014 sa neuplatňuje, a
                     
                  
                        d)
                     
                     
                        ak sa na zviera alebo produkt v čase uvedenom v písmene a) nevyužili žiadne kompenzácie vo forme štátnej pomoci alebo poistenia a neprijal sa na ne žiaden finančný príspevok Únie podľa nariadenia (EÚ) č. 652/2014.
                     
                  
         
            Článok 3
            Maximálna výška čiastočného financovania zo zdrojov Únie je 1,411 milióna EUR za stratu v produkcii hydiny nachádzajúcej sa v regulovaných pásmach. Uplatňujú sa tieto paušálne sadzby:
            
                        a)
                     
                     
                        0,0059 EUR na deň za nosnicu patriacu pod číselný znak KN 0105 94 00, a to najviac za 186 598 zvierat,
                     
                  
                        b)
                     
                     
                        0,0085 EUR na deň za brojlerové kurča patriace pod číselný znak KN 0105 94 00, a to najviac za 474 567 zvierat,
                     
                  
                        c)
                     
                     
                        0,01075 EUR na deň za kačicu vo výkrme patriacu pod číselný znak KN 0105 99 10, a to najviac za 246 131 zvierat,
                     
                  
                        d)
                     
                     
                        0,0126 EUR na deň za hus vo výkrme patriacu pod číselný znak KN 0105 99 20, a to najviac za 4 622 zvierat,
                     
                  
                        e)
                     
                     
                        0,1757 EUR na deň za plemennú hus patriacu pod číselný znak KN 0105 99 20, a to najviac za 55 307 zvierat,
                     
                  
                        f)
                     
                     
                        0,0333 EUR na deň za morku patriacu pod číselný znak KN 0105 99 30, a to najviac za 485 343 zvierat.
                     
                  
         
            Článok 4
            Poľsko vykoná administratívne a fyzické kontroly v súlade s článkami 58 a 59 nariadenia Európskeho parlamentu a Rady (EÚ) č. 1306/2013 (13).
            Poľsko overí najmä:
            
                        a)
                     
                     
                        oprávnenosť žiadateľa, ktorý predkladá žiadosť o podporu,
                     
                  
                        b)
                     
                     
                        v prípade každého oprávneného žiadateľa: oprávnenosť, množstvo a hodnotu skutočnej straty v produkcii,
                     
                  
                        c)
                     
                     
                        to, že žiadnemu oprávnenému žiadateľovi nebolo poskytnuté financovanie z iných zdrojov na kompenzáciu strát uvedených v článku 2 tohto nariadenia.
                     
                  Oprávneným žiadateľom, u ktorých sa skončili administratívne kontroly, sa môže vyplatiť pomoc bez toho, aby sa čakalo na skončenie všetkých kontrol, a to najmä kontrol vybraných žiadateľov, u ktorých sa majú vykonať kontroly na mieste.
            V prípadoch, keď sa oprávnenosť žiadateľa nepotvrdila, finančná pomoc sa musí vrátiť a uplatnia sa sankcie.
         
         
            Článok 5
            Na účely článku 29 ods. 4 delegovaného nariadenia (EÚ) č. 907/2014 je určujúcou skutočnosťou pre výmenný kurz na sumy uvedené v článku 3 tohto nariadenia nadobudnutie účinnosti tohto nariadenia.
         
         
            Článok 6
            Poľsko Komisiu informuje o zúčtovaní platieb.
         
         
            Článok 7
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. októbra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 347, 20.12.2013, s. 671.
         
            (2)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).
         
            (3)  Vykonávacie rozhodnutie Komisie (EÚ) 2016/2219 z 8. decembra 2016, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 334, 9.12.2016, s. 52).
         
            (4)  Vykonávacie rozhodnutie Komisie (EÚ) 2016/2367 z 21. decembra 2016, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 350, 22.12.2016, s. 42).
         
            (5)  Vykonávacie rozhodnutie Komisie (EÚ) 2017/14 z 5. januára 2017, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 4, 7.1.2017, s. 10).
         
            (6)  Vykonávacie rozhodnutie Komisie (EÚ) 2017/116 z 20. januára 2017, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 18, 24.1.2017, s. 53).
         
            (7)  Vykonávacie rozhodnutie Komisie (EÚ) 2017/155 z 26. januára 2017, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 23, 28.1.2017, s. 25).
         
            (8)  Vykonávacie rozhodnutie Komisie (EÚ) 2017/247 z 9. februára 2017 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 36, 11.2.2017, s. 62).
         
            (9)  Vykonávacie rozhodnutie Komisie (EÚ) 2017/417 zo 7. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 63, 9.3.2017, s. 177).
         
            (10)  Vykonávacie rozhodnutie Komisie (EÚ) 2017/554 z 23. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 79, 24.3.2017, s. 15).
         
            (11)  Nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (Ú. v. EÚ L 189, 27.6.2014, s. 1).
         
            (12)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).
         
            (13)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).
      
      
         
            PRÍLOHA
            
               Regulované pásma a obdobia uvedené v článku 2
            
            Časti Poľska a obdobia stanovené v súlade so smernicou 2005/94/ES a vymedzené v týchto právnych predpisoch:
            
                        —
                     
                     
                        Vykonávacie rozhodnutie Komisie (EÚ) 2016/2219 z 8. decembra 2016, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 334, 9.12.2016, s. 52),
                     
                  
                        —
                     
                     
                        Vykonávacie rozhodnutie Komisie (EÚ) 2016/2367 z 21. decembra 2016, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 350, 22.12.2016, s. 42),
                     
                  
                        —
                     
                     
                        Vykonávacie rozhodnutie Komisie (EÚ) 2017/14 z 5. januára 2017, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 4, 7.1.2017, s. 10),
                     
                  
                        —
                     
                     
                        Vykonávacie rozhodnutie Komisie (EÚ) 2017/116 z 20. januára 2017, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 18, 24.1.2017, s. 53),
                     
                  
                        —
                     
                     
                        Vykonávacie rozhodnutie Komisie (EÚ) 2017/155 z 26. januára 2017, ktorým sa mení príloha k vykonávaciemu rozhodnutiu (EÚ) 2016/2122 o ochranných opatreniach v súvislosti s výskytom ohnísk vysokopatogénnej aviárnej influenzy podtypu H5N8 v určitých členských štátoch (Ú. v. EÚ L 23, 28.1.2017, s. 25),
                     
                  
                        —
                     
                     
                        Vykonávacie rozhodnutie Komisie (EÚ) 2017/247 z 9. februára 2017 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 36, 11.2.2017, s. 62),
                     
                  
                        —
                     
                     
                        Vykonávacie rozhodnutie Komisie (EÚ) 2017/417 zo 7. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 63, 9.3.2017, s. 177),
                     
                  
                        —
                     
                     
                        Vykonávacie rozhodnutie Komisie (EÚ) 2017/554 z 23. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 79, 24.3.2017, s. 15),
                     
                  
                        —
                     
                     
                        Vnútroštátne právne predpisy, ktorými sa vyhlasuje infekcia v nadväznosti na výskyt ohnísk vysokopatogénnej aviárnej influenzy, ktoré sa potvrdili v období od 3. decembra 2016 do 16. marca 2017,
                     
                  
                        —
                     
                     
                        Vnútroštátne právne predpisy, ktorými sa sťahujú vyhlásenia infekcie v nadväznosti na výskyt ohnísk vysokopatogénnej aviárnej influenzy, ktoré sa potvrdili v období od 3. decembra 2016 do 16. marca 2017.